**Ryder Cup 2006** var den 36. utgaven av Ryder Cup Matches, en lagkonkurranse i golf mellom USA og Europa. Turneringen ble arrangert 22. til 24. september 2006 på The K Club i landsbyen Straffan i Kildare i Irland. Med 18½–9½ vant Europa over USA for tredje gang på rad. Det europeiske laget slo USA i alle turneringens fem seksjoner; 2½–1½ i hver av fourball- og foursome-matchene og 8½–3½ i single-matchene.

Kaptein for det europeiske laget var Ian Woosnam fra Wales.
Kaptein for det amerikanske laget var Tom Lehman fra Minnesota.

Åpningsseremonien fant sted torsdag 21. september på The K Club. Underholdningen bestod av tradisjonell irsk musikk og dans, inkludert det offisielle Ryder Cup-temaet komponert av Donal Lunny og fremført av tolv irske musikere, fullt kor og et 24-manns orkester. Etter at Irlands president Mary McAleese hadde ønsket velkommen, presenterte de to kapteinene sine grupperinger for fredagens fourball-matcher.

I begynnelsen av uken, 18.–19. september, ble det også arrangert Junior Ryder Cup, som er ungdomsturneringen mellom USA og Europa. Turneringen, som fant sted på The Celtic Manor Resort i Wales, endte 6–6 og Europa beholdt dermed trofeet.

Lagene
------

### USA

Tiger Woods kvalifiserte seg som nr. 1 på Team USA

| USAs flagg USA |
| --- |
| Spiller | Alder | PGA-touren | Verdensranking | Seire i år | Tidligere Ryder Cup |
| Minnesotas flagg Tom Lehman (kaptein) | 47 | – | 1995, 1997 og 1999 |
| Californias flagg Corey Pavin (visekaptein) | 46 | – | 1991, 1993, og 1995 |
| Californias flagg Loren Roberts (visekaptein) | 56 | – | 1995 |
| Californias flagg Tiger Woods | 30 | 1 ($ 8 641 563) | 1 | 8 | 1997, 1999, 2002 og 2004 |
| Californias flagg Phil Mickelson | 36 | 3 ($ 4 256 505) | 2 | 2 | 1995, 1997, 1999, 2002 og 2004 |
| Pennsylvanias flagg Jim Furyk | 36 | 2 ($ 6 084 016) | 3 | 2 | 1997, 1999, 2002 og 2004 |
| Texas’ flagg Chad Campbell | 32 | 12 ($ 2 519 357) | 22 | 1 | 2004 |
| Louisianas flagg David Toms | 39 | 9 ($ 2 711 394) | 16 | 1 | 2002 og 2004 |
| New Yorks flagg Chris DiMarco | 38 | 45 ($ 1 420 127) | 15 | 1 (ET) | 2004 |
| Virginias flagg Vaughn Taylor | 30 | 34 ($ 1 648 554) | 60 | 0 | Ingen |
| Connecticuts flagg J.J. Henry | 31 | 23 ($ 2 003 075) | 64 | 1 | Ingen |
| Iowas flagg Zach Johnson | 30 | 17 ($ 2 253 366) | 42 | 0 | Ingen |
| Ohios flagg Brett Wetterich | 33 | 19 ($ 2 199 163) | 68 | 1 | Ingen |
| Alabamas flagg Stewart Cink (*wildcard*) | 33 | 13 ($ 2 483 726) | 23 | 0 | 2002 og 2004 |
| Texas’ flagg Scott Verplank (*wildcard*) | 42 | 35 ($ 1 633 450) | 37 | 0 | 2002 |

Det amerikanske laget var klart etter PGA-mesterskapet 20. august. I tillegg til de ti direktekvalifiserte spillerne plukket Lehman ut Stewart Cink (nr. 12 på kvalifiseringslisten) og Scott Verplank (nr. 20) som sine kapteinsvalg. Lehman hadde hatt fire andre spillere på kortlisten: Lucas Glover (nr. 14), Davis Love III (nr. 15), Tim Herron (nr. 17) og visekaptein Corey Pavin (nr. 30). Fire av spillerne har ikke tidligere deltatt i Ryder Cup, men syv av spillerne har vunnet turneringer i 2006. Laget besøkte Irland i slutten av august for å bli kjent med banen.

### Europa

  


| Europas flagg Europa |
| --- |
| Spiller | Alder | Verdensranking | Seire i år | Tidligere Ryder Cup |
| Wales’ flagg Ian Woosnam (kaptein) | 48 | – | 1983, 1985, 1987, 1989, 1991, 1993, 1995 og 1997 |
| Irlands flagg Des Smyth (visekaptein) | 53 | – | 1979 og 1981 |
| Englands flagg Peter Baker (visekaptein) | 40 | – | 1993 |
| Sveriges flagg Henrik Stenson | 30 | 11 | 2 | Ingen |
| Englands flagg Luke Donald | 28 | 9 | 1 | 2004 |
| Spanias flagg Sergio Garcia | 26 | 8 | 0 | 1999, 2002 og 2004 |
| Englands flagg David Howell | 31 | 13 | 1 | 2004 |
| Skottlands flagg Colin Montgomerie | 43 | 14 | 1 | 1991, 1993, 1995, 1997, 1999, 2002 og 2004 |
| Englands flagg Paul Casey | 29 | 17 | 3 | 2004 |
| Sveriges flagg Robert Karlsson | 37 | 36 | 2 | Ingen |
| Irlands flagg Padraig Harrington | 35 | 18 | 0 | 1999, 2002 og 2004 |
| Irlands flagg Paul McGinley | 39 | 53 | 0 | 2002 og 2004 |
| Spanias flagg José María Olazábal | 40 | 19 | 0 | 1987, 1989, 1991, 1993, 1997 og 1999 |
| Nord-Irlands flagg Darren Clarke (*wildcard*) | 38 | 24 | 0 | 1997, 1999, 2002 og 2004 |
| Englands flagg Lee Westwood (*wildcard*) | 33 | 51 | 0 | 1997, 1999, 2002 og 2004 |

Det europeiske laget ble klart 3. september, under BMW International Open. José María Olazábal og Paul McGinley tok de to siste kvalifiserte plassene, etter at de eneste utfordrerne, Paul Broadhurst og Thomas Bjørn, mislyktes i å samle nok poeng. Woosnam valgte Darren Clarke og Lee Westwood som sine kapteinsvalg. Thomas Bjørn, som var foran Westwood på rankingen, ble rasende etter kunngjørelsen og gav Woosnam sterk kritikk for sine valg. Dagen etter unnskyldte Bjørn seg, og fikk samtidig en klekkelig bot fra PGA European Tour for sine uttalelser. Deler av det europeiske laget besøkte The K Club 7. september for å trene.

Bane
----

The K Club var arena for Ryder Cup 2006, og dette var første gang turneringen arrangeres i Irland. The K Club er en golfklubb med tilhørende hotell i Kildare i Irland og har to 18-hullsbaner: Palmer Course og Smurfit Course, begge tegnet av Arnold Palmer. Ryder Cup ble spilt på Palmer Course, en bane på 7337 yards med par 72.

Format
------

Ryder Cup omfatter diverse matchspill-runder mellom to lag på tolv spillere. Turneringen går over tre dager, fra fredag 22. til søndag 24. september. Det spilles om totalt 28 poeng, der vinneren av hver match tar ett poeng for sitt lag, mens et halvt poeng går til hvert av lagene dersom en match ender uavgjort etter 18 hull. Det lag som først får 14½ poeng, vinner Ryder Cup. Dersom begge lag ender opp med 14 poeng, går seieren til den regjerende mesteren.

Matchene spilles som følger:

* åtte foursome-matcher (fire på fredagen, fire på lørdagen)
* åtte fourball-matcher (fire på fredagen, fire på lørdagen)
* tolv singlematcher (alle på søndagen)

Program
-------

(Alle tider i UTC.)

Tirsdag 19. september
Lagtrening
Onsdag 20. september
Lagtrening
Torsdag 21. september
Lagtrening
14.00–16.00: Åpningsseremoni
Fredag 22. september
07.00: Fourball-matcher begynner (med 15-minutters intervaller)
12.30: Foursome-matcher begynner (med 15-minutters intervaller)
Lørdag 23. september
07.00: Fourball-matcher begynner (med 15-minutters intervaller)
12.30: Foursome-matcher begynner (med 15-minutters intervaller)
Søndag 24. september
10.15: Single-matcher begynner (med 12-minutters intervaller)
16.15: Avslutningsseremoni

Resultater
----------

### Fredag 22. september

  

Etter første dag ledet Europa 5–3 over USA og trengte 9½ poeng for å vinne Ryder Cup (9 for å beholde trofeet). Det var rundt 45 000 tilskuere på turneringens første dag. Syv av dagens åtte matcher ble avgjort på hull 18. Dette var femte gang på rad at Europa har ledet Ryder Cup etter første dag. Woosnam benyttet alle 12 spillerne på det europeiske laget, mens Lehman brukte alle unntatt Vaughn Taylor.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Formiddag: fire fourball-matcher

| EU-flagget | Resultat | USAs flagg |
| --- | --- | --- |
| Montgomerie & Harrington | USAs flagg 1 opp | Woods & Furyk |
| Casey & Karlsson | Delt | Cink & Henry |
| García & Olazábal | Europas flagg 3 & 2 | Toms & Wetterich |
| Clarke & Westwood | Europas flagg 1 opp | Mickelson & DiMarco |
| **2½** | **Fourball** | **1½** |
| 2½ | Totalt | 1½ |

 | Ettermiddag: fire foursome-matcher

| EU-flagget | Resultat | USAs flagg |
| --- | --- | --- |
| McGinley & Harrington | Delt | Campbell & Johnson |
| Howell & Stenson | Delt | Cink & Toms |
| Westwood & Montgomerie | Delt | Mickelson & DiMarco |
| Donald & García | Europas flagg 2 opp | Woods & Furyk |
| **2½** | **Foursome** | **1½** |
| 5 | Totalt | 3 |

 |

### Lørdag 23. september

For andre dag på rad valgte Woosnam å bruke alle lagets 12 spillere. Lehman gav ubrukte Vaughn Taylor en match, men sparte Brett Wetterich. Paul Casey avgjorde den 15. matchen med hole-in-one (den femte i Ryder Cups historie) på hull 14. Etter andre dag ledet Europa 10–6 og trengte 4½ poeng for å vinne Ryder Cup (4 for å beholde trofeet).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Formiddag: fire fourball-matcher

| EU-flagget | Resultat | USAs flagg |
| --- | --- | --- |
| Casey & Karlsson | Delt | Cink & Henry |
| García & Olazábal | Europas flagg 3 & 2 | Mickelson & DiMarco |
| Clarke & Westwood | Europas flagg 3 & 2 | Woods & Furyk |
| Stenson & Harrington | USAs flagg 2 & 1 | Verplank & Johnson |
| **2½** | **Fourball** | **1½** |
| 7½ | Totalt | 4½ |

 | Ettermiddag: fire foursome-matcher

| EU-flagget | Resultat | USAs flagg |
| --- | --- | --- |
| García & Donald | Europas flagg 2 & 1 | Mickelson & Toms |
| Montgomerie & Westwood | Delt | Campbell & Taylor |
| Casey & Howell | Europas flagg 5 & 4 | Cink & Johnson |
| Harrington & McGinley | USAs flagg 3 & 2 | Furyk & Woods |
| **2½** | **Foursome** | **1½** |
| 10 | Totalt | 6 |

 |

### Søndag 24. september

Europa var klare favoritter foran søndagens tolv single-matcher, og trengte med en ledelse på 10–6 over USA kun 4½ poeng for å vinne Ryder Cup (4 for å beholde trofeet). Turneringen ble avgjort da Luke Donald slo Chad Campbell 2&1 og dermed sikret at Europa beholdt trofeet, etterfulgt av Henrik Stensons 4&3-seier over Vaughn Taylor som gav det europeiske laget en full seier over USA. På hull 14 i den 28. matchen gjorde Scott Verplank turneringens andre og Ryder Cup-historiens sjette hole-in-one.

#### Tolv single-matcher

| EU-flagget | Resultat | USAs flagg |
| --- | --- | --- |
| Montgomerie | Europas flagg 1 opp | Toms |
| García | USAs flagg 4 & 3 | Cink |
| Casey | Europas flagg 2 & 1 | Furyk |
| Karlsson | USAs flagg 3 & 2 | Woods |
| Donald | Europas flagg 2 & 1 | Campbell |
| McGinley | Delt | Henry |
| Clarke | Europas flagg 3 & 2 | Johnson |
| Stenson | Europas flagg 4 & 3 | Taylor |
| Howell | Europas flagg 5 & 4 | Wetterich |
| Olazábal | Europas flagg 2 & 1 | Mickelson |
| Westwood | Europas flagg 2 opp | DiMarco |
| Harrington | USAs flagg 4 & 3 | Verplank |
| **8½** | **Single** | **3½** |
| 18½ | Totalt | 9½ |

Eksterne lenker
---------------

* Ryder Cup 2006 Arkivert 22. august 2006 hos Wayback Machine.
* The K Club

Portal: Golf